Document ID: 32013D0401

DECIZIA EUCAP SAHEL NIGER/1/2013 A COMITETULUI POLITIC ȘI DE SECURITATE
din 23 iulie 2013
de prelungire a mandatului șefului misiunii PSAC a Uniunii Europene în Niger (EUCAP SAHEL Niger)
(2013/401/PESC)
COMITETUL POLITIC ȘI DE SECURITATE,
Având în vedere Tratatul privind Uniunea Europeană, în special articolul 38 paragraful al treilea,
Având în vedere Decizia 2012/392/PESC a Consiliului din 16 iulie 2012 privind misiunea PSAC a Uniunii Europene în Niger (EUCAP SAHEL Niger) (1),
întrucât:
(1)
În temeiul articolului 9 alineatul (1) din Decizia 2012/392/PESC, Comitetul politic și de securitate este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și al conducerii strategice a misiunii PSAC a Uniunii Europene în Niger, EUCAP SAHEL Niger, inclusiv decizia privind numirea șefului misiunii.
(2)
La 17 iulie 2012, PSAC a adoptat Decizia EUCAP SAHEL/Niger/1/2012 (2) privind numirea Generalului Francisco ESPINOSA NAVAS în calitate de șef al misiunii EUCAP SAHEL Niger de la 17 iulie 2012 până la 16 iulie 2013.
(3)
La 9 iulie 2013, Consiliul a adoptat Decizia 2013/368/PESC (3) de prelungire a perioadei acoperite de valoarea de referință financiară a EUCAP SAHEL Niger până la 31 octombrie 2013.
(4)
La 12 iulie 2013, Înaltul Reprezentant al Uniunii pentru afaceri externe și politica de securitate a propus prelungirea mandatului Generalului Francisco ESPINOSA NAVAS în calitate de șef al misiunii EUCAP SAHEL Niger de la 17 iulie 2012 până la 31 octombrie 2013,
ADOPTĂ PREZENTA DECIZIE:
Articolul 1
Se prelungește mandatul Generalului Francisco ESPINOSA NAVAS în calitate de șef al misiunii EUCAP SAHEL Niger până la 31 octombrie 2013.
Articolul 2
Prezenta decizie intră în vigoare la data adoptării.
Se aplică de la 17 iulie 2013.
Adoptată la Bruxelles, 23 iulie 2013.

Labels: 18
15